KOMMISSIONENS FORORDNING (EF) Nr. 701/96 af 17. april 1996 om undtagelse fra forordning (EØF) nr. 2456/93 og om ændring af forordning (EF) nr. 613/96 vedrørende midlertidige foranstaltninger for offentlig intervention i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2417/95 (2), særlig artikel 6, stk. 7, og artikel 22a, stk. 3, og

ud fra følgende betragtninger:

Ved Kommissionens forordning (EF) nr. 613/96 af 3. april 1996 om ændring af forordning (EØF) nr. 1627/89 om opkøb af oksekød ved licitation og om undtagelse fra forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår offentlig intervention (3) er der fastsat midlertidige foranstaltninger for offentlig intervention i oksekødssektoren; formålet er at yde ekstraordinær støtte på grund af de usædvanlige omstændigheder; foranstaltningerne kan blive yderligere effektive, hvis der åbnes adgang til interventionsopkøb af yderligere produkter, hvis den maksimale vægt for interventionsslagtekroppe fraviges, og hvis datoen for den anden licitation i april fremrykkes; det er derfor nødvendigt at ændre forordning (EF) nr. 613/96 og at fravige Kommissionens forordning (EØF) nr. 2456/93 (4), senest ændret ved forordning (EF) nr. 307/96 (5);

Forvaltningskomitéen for Oksekød har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Som undtagelse fra artikel 4, stk. 1, tredje og fjerde afsnit, i forordning (EØF) nr. 2456/93 kan produkter fra kategori A, der er klassificeret i O2 og O3, og fra kategori C, der er klassificeret i O3 og O4 ifølge EF-handelsklasseskemaet, omfattes af interventionsopkøb.

2. Som supplement til bilag I til forordning (EØF) nr. 2456/93 fastsættes forskellen i interventionsprisen mellem kvalitet R3 og kvalitet O4 for kategori C til 30 ECU/100 kg.

3. Som supplement til bilag II til forordning (EØF) nr. 2456/93 fastsættes koefficienten for omregning af bud, der er udtrykt i kvalitet R3, til kvalitet O4 for kategori C til 0,914 (midte).

4. Som undtagelse fra bestemmelserne i artikel 10 i forordning (EØF) nr. 2456/93 fastsættes tidspunktet for indgivelse af bud til anden licitation i april 1996 til den 19. april 1996, kl. 12.00.

Artikel 2

I forordning (EF) nr. 613/96 foretages følgende ændringer:

1) Bilaget affattes som angivet i bilaget til nærværende forordning.

2) Artikel 2, stk. 1 b) og stk. 2 erstattes af følgende:

»b) Forfjerdinger af hele og halve slagtekroppe, der er omhandlet i nævnte bestemmelse, kan omfattes af interventionsopkøb foretaget af interventionsorganerne.«

»2. Som undtagelse fra artikel 4, stk. 2, litra h), i forordning (EØF) nr. 2456/93 finder den maksimale vægt for slagtekroppe, der er omhandlet i nævnte bestemmelse, ikke anvendelse.«

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes på den anden licitation, der åbnes i april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 248 af 14. 10. 1995, s. 39.

(3) EFT nr. L 86 af 4. 4. 1996, s. 63.

(4) EFT nr. L 225 af 4. 9. 1993, s. 4.

(5) EFT nr. L 43 af 21. 2. 1996, s. 3.

BILAG

»BILAG

>TABELPOSITION>